EkBass/fiwiki-20250220-pages-articles huggingface dataset:
Proud to Be a Stöö

Proud to Be a Stöö (2006 World Tour Promo CD) on rap-artisti Eevil Stöön vuonna 2006 julkaistu omakustannealbumi. Albumin on tuottanut kokonaan Koksukoo. Albumi on käytännössä vuonna 2002 alun perin julkaistun Pinkkibikinihinkkichiksi-albumin uudelleenjulkaisu bonusraidoilla. == Kappaleet == Kappale 14 ilmestyi aiemmin Monsp Connection: Sparratut valiot -kokoelmalla, kun taas kappaleet 15, 16 ja 17 olivat aiemmin julkaisemattomia. Albumin sisäkansi väittää levyn sisältävän "instrut" (instrumentaaliversiot) kappaleista 1-7, mutta Pinkkibikinihinkkichiksin tapaan KCMD Ghetto Trackin instrumentaali puuttuu tältäkin levyltä. Kappaleet 14-15 on merkitty albumin sisäkannessa "Rip Off" -osioksi ja kappaleet 16-17 "Super Rip Off" -osioksi: # Supertuottajan intro # Hävytön joopeli # Toppi-Anthem # KCMD Ghetto Track (Kick Ur Azz Mix) # Pelkkää vihaa (mukana Pikku Herkko) # Yks, kaks # Suomenmestarin outro (mukana Ruudolf) # Supertuottajan intro (instru) # Hävytön joopeli (instru) # Toppi-Anthem (instru) # Pelkkää vihaa (instru) # Yks, kaks (instru) # Suomenmestarin outro (instru) ;"Rip Off -osio" 14. Pöpi 15. Pöpi instru ;"Super Rip Off -osio" 16. KCMD Mafia - Pikku Herkon juhlat 17. Pikku Herkon juhlien viimeinen hidas Luokka:Eevil Stöön albumit Luokka:RoopeK:n tuottamat albumit Luokka:Vuoden 2006 albumit
Eevil Stöön joulumanteli + rusinat

Eevil Stöön joulumanteli + rusinat on rap-artisti Eevil Stöön 15. joulukuuta 2005 julkaistu EP. Sen julkaisi Monsp Records. Albumi sijoittui viikolla 51/2005 Suomen virallisen singlelistan sijalle 6.http://www.ifpi.fi/tilastot/virallinen-lista/singlet/2005/51 == Kappaleet == # Eevil Stöö matkaan jo käy (5:22) # Kuuraparta, hei (6:00) # Pipari ja pullat (5:39) # Eevil Stöö matkaan jo käy (Screwed & Chopped Kilari Audio Puuromix) (4:44) == Biitit == * DJ Paul & Juicy J: 1 * DJ Kridlokk: 2 * Koksukoo: 3 * Kilari Audio: 4 ==Lähteet== Luokka:Vuoden 2005 EP:t Luokka:Eevil Stöön albumit Luokka:DJ Kridlokkin tuottamat albumit Luokka:RoopeK:n tuottamat albumit Luokka:Kilari Audion tuottamat albumit Luokka:Suomalaiset hip hop -EP:t Luokka:Vuoden 2015 joulualbumit Luokka:Suomalaiset joulualbumit
Pinkkibikinihinkkichiksi

Pinkkibikinihinkkichiksi on rap-artisti Eevil Stöön vuonna 2002 julkaistu albumi. Albumin julkaisi Fjuu Records ja sen on tuottanut kokonaan Koksukoo. Haastattelussa Eevil Stöö on kertonut, että levyn nimestä tehtiin tarkoituksella huvittava, jotta ostajien olisi nolompaa kysyä sitä levykaupan kassalla. Haastattelu Bassoradion Kultabassokerho-lähetyksessä 4.8.2012 == Kappaleet == # # # # # # # # # # # # # ==Lähteet== Luokka:Eevil Stöön albumit Luokka:Vuoden 2002 albumit
X – Ten

X – Ten on Blue Systemin vuonna 1994 julkaistu studioalbumi. Kyseessä on Blue Systemin kymmenes pitkäsoitto, mistä albumin nimikin kertoo. Levy oli musiikillisesti uusi pelinavaus Blue Systemille, se näet edustaa tyylillisesti uutta, noihin aikoihin kovassa huudossa ollutta 90-luvun eurodancea. Mukana on vain yksi aikaisempaa tyyliä edustava kappale, ”Don't Knock Me Out”. Kappaleen ”Goodnight Marielin” sanoitukset puolestaan kertovat Dieter Bohlenin tyttärestä, Marielinista. Aiemman albumin – Obsessionin – tavoin tälläkin äänitteellä tyylinmuutoksella on oma vaikutuksensa albumilta välittyvään uutuudenraikkauteen. == Kappaleet == # ”Dr. Mabuse” – 3:40 # ”If There's A God In Heaven” – 3:20 # ”How Will I Know” – 3:30 # ”Goodnight Marielin” – 4:45 # ”Don't Knock Me Out” – 3:15 # ”You'll Be My Hero” – 3:55 # ”Does Your Mother Really Know” – 3:25 # ”When You Are Lonely” – 4:28 # ”The Earth Will Move” – 3:20 # ”Don't Stop To Dance” – 3:15 # ”Crying Game” – 3:15 Luokka:Vuoden 1994 albumit Luokka:Blue Systemin albumit
Stephen Whittaker

Stephen Whittaker (s. 1976 Plymouth, Britannia) on brittiläinen Suomessa asuva keittiöpäällikkö ja entinen rugbypelaaja. Whittaker on Suomen rugbymaajoukkueen manageri. Hän on myös Suomen Rugbyliiton varapuheenjohtaja.Tuomo Välilahti, Herrasmies mutta paha suustaan, Helsingin Sanomat 14.10.2011 sivu C 7 Whittaker on voittanut kaksi kertaa pelaajana rugbyn suomenmestaruuden. ==Lähteet== Luokka:Englantilaiset rugbynpelaajat Luokka:Vuonna 1976 syntyneet Luokka:Elävät henkilöt
Aitolahden seurakunta

Aitolahden seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Aitolahden seurakunnan alueeseen kuuluivat Aitolahden lisäksi Atalan, Tasanteen, Sorilan ja Olkahisten kaupunginosat. Aitolahden seurakuntaan kuului vuoden 2013 alussa 7 017 jäsentä . Aitolahden seurakunnan viimeisenä kirkkoherrana toimi Juha Vuorio, joka jatkaa 2014 alkaen Messukylän seurakunnan kirkkoherrana. == Historia == Aitolahden seurakunta itsenäistyi Messukylän seurakunnasta 1924. Ensimmäinen kirkkoherra oli Lauri Sandelin. Jumalanpalvelukset pidettiin ennen oman kirkon valmistumista Sorilan koululla. Aitolahti liitettiin Tampereeseen 1966 ja samalla seurakunnasta tuli osa Tampereen seurakuntayhtymää. Seurakunta lakkautettiin 7. tammikuuta 2014 ja samalla perustettiin uusi Tampereen Messukylän seurakunta, joka koostuu aiemmista Aitolahden, Messukylän ja Teiskon seurakunnista. == Kirkot ja muut tilat == ===Aitolahden kirkko=== thumb|Aitolahden kirkko Suojamuuri-nimellä kulkeva kirkko vihittiin käyttöön syyskuussa 2001. Kirkon osoite on Jenseninkatu 4, 33610 Tampere. Kirkkosalissa on istumapaikkoja alustavasti 200. Kirkon on suunnitellut arkkitehtitoimisto KSOY – Erkki Karvala, Markku Koskinen ja Juha Röysä. Sisustussuunnittelu on Taina Väisäsen käsialaa. Kirkko on rakennettu arkkitehti Pentti Turusen vuonna 1980 suunnitteleman punatiilisen seurakuntatalon yhteyteen. ===Aitolahden vanha kirkko=== Aitolahden vanha kirkko sijaitsee luonnonkauniilla paikalla ja on suosittu toimituskirkko. Kirkon osoite on Aitoniementie 268, 33680 Tampere. Kirkkoon mahtuu 250 henkeä. Arkkitehti Birger Federleyn suunnittelema keskiaikaista kirkkoa muistuttava kirkko on muurattu kivestä vuosina 1927–1928. Tyylillisesti kirkko edustaa 1910–1920-lukujen historismia. === Atalan seurakuntakoti=== Atalan seurakuntakodin osoite on Pulkkakatu 6, 33580 Tampere. Seurakuntakodin saliin mahtuu 70 henkeä. Arkkitehti Jouko Seppäsen suunnittelema seurakuntakoti vihittiin käyttöön syyskuussa 1989. == Lähteet == == Aiheesta muualla == * Panoraamakuvia Aitolahden kirkolta - Virtuaalinen Tampereen kaupunkiopas: VirtualTampere.com * Panoraamakuvia Aitolahden vanhalta kirkolta - Virtuaalinen Tampereen kaupunkiopas: VirtualTampere.com Luokka:Aitolahti Luokka:Tampereen entiset evankelis-luterilaiset seurakunnat
Krrish

Krrish on Rakesh Roshanin ohjaama ja tuottama intialainen hindinkielinen tieteiselokuva vuodelta 2006. Se on jatko-osa menestyselokuvalle Koi… Mil Gaya, joka ilmestyi vuonna 2003. Elokuva sai enimmäkseen positiivisia arvosteluja ja oli vuoden toiseksi eniten tuottanut Bollywood-elokuva, Dhoom 2:n jälkeen. == Näyttelijät == == Soundtrack == Elokuvan soundtrackin musiikin sävelsi Rajesh Roshan ja taustamusiikista vastasi kaksikko Salim-Sulaiman. == Palkintoja == ;National Film Awards * Parhaat erikoistehosteet – EFX ;Filmfare Awards * Parhaat erikoistehosteet – EFX * Paras toiminta – Ching Siu-tung, Shyam Kaushal * Paras taustamusiikki – Salim-Sulaiman ;International Indian Film Academy Awards * Paras miespääosa – Hrithik Roshan * Parhaat erikoistehosteet – EFX * Paras toiminta – Ching Siu-tung, Shyam Kaushal == Jatko-osa == Krrish 3 ilmestyi vuonna 2013. Krrishin roolissa jatkoi Hrithik Roshan ja elokuvan roistoa esitti Vivek Oberoi. == Lähteet == == Aiheesta muualla == * Virallinen sivusto * * Luokka:Vuoden 2006 intialaiset elokuvat Luokka:Hindinkieliset elokuvat Luokka:Supersankarielokuvat Luokka:Intialaiset tieteiselokuvat Luokka:Rakesh Roshanin ohjaamat elokuvat
Hervannan seurakunta

Hervannan seurakunta oli Tampereella toiminut evankelis-luterilainen seurakunta. Seurakunta kuului Tampereen seurakuntayhtymään. Hervannan seurakunnassa oli vuoden 2013 alussa 14 159 jäsentä . Hervannan seurakunta toimi Hervannan kaupunginosassa. Myös Vuoreksen kaupunginosa oli Hervannan seurakunnan aluetta. Hervannan seurakunnan viimeisenä kirkkoherrana toimi Juhani Räsänen. == Historia == Hervannan seurakunta perustettiin 1980, jolloin nopeasti kasvanut uusi lähiö erotettiin Messu­kylän seura­kunnasta. Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista. == Kirkko ja muut tilat == Hervannan kirkko on Reima ja Raili Pietilän suunnittelema, ja se valmistui jo syksyllä 1979, kun Tampereen kaupungin 200-vuotisjuhlissa otettiin käyttöön Hervannan seurakunta- ja vapaa- aikakeskus. Rakennus nousi kaupungin ja seurakunnan yhteistyönä, ja kirkkotilat ovat talon toisessa päässä. Kirkkosaliin mahtuu 280 henkeä. Kirkossa on myös toimituskappeli (30 henkeä) vihkimisiin ja kasteisiin sekä rippikoulusali (70 henkeä), jossa voi järjestää perhejuhlia ja muita tilaisuuksia. Kirkon osoite on Lindforsinkatu 7, 33720 Tampere. Pelipuiston seurakuntakoti on Teekkarinkatu 17:ssä. Tiloihin mahtuu kaikkiaan 200 henkeä, seurakuntasaliin 150. Samassa osoitteessa on Yhdyskuntatyön monitoimitila. Kerhohuone on Elementinpolku 13:ssa, ja tilassa toimii partiolippukunta. Café Olohuone oli Hervannan seurakunnan ylläpitämä kahvila ja kokoontumispaikka Kauppakeskus Duossa. == Lähteet == == Aiheesta muualla == * Hervannan seurakunnan www-sivut *Panoraamakuvia Hervannan kirkolta - Virtuaalinen Tampereen kaupunkiopas: VirtualTampere.com Seurakunta Luokka:Tampereen entiset evankelis-luterilaiset seurakunnat
Härmälän seurakunta

Härmälän seurakunta oli Tampereella vuosina 1953–2014 toiminut evankelis- luterilainen seurakunta. Seurakunta kuului Tampereen seurakuntayhtymään. Härmälän seurakunnassa oli vuoden 2013 alussa 8 969 jäsentä . Härmälän seurakunnan alueeseen kuuluivat Härmälän, Peltolammin, Multisillan, Rautaharkon, Sarankulman, Lakalaivan ja Lahdesjärven kaupunginosat. Härmälän seurakunnan viimeisenä kirkkoherrana toimi Antero Eskolin. == Historia == Härmälän seurakunta perustettiin vuoden 1953 seurakuntajaossa, jolloin Tuomiokirkkoseurakunnasta erotettiin Härmälän, Kalevan, Pyynikin ja Viinikan seurakunnat. Härmälän seurakunnassa oli tuolloin 5 417 jäsentä. Seurakunta lakkautettiin 7. tammikuuta 2014 ja samalla perustettiin uusi Tampereen Eteläinen seurakunta, joka koostuu aiemmista Hervannan, Härmälän ja Viinikan seurakunnista. == Kirkko ja muut tilat == *Härmälän kirkko sijaitsee keskellä omakotitaloaluetta. Kirkkoon mahtuu 270 henkeä, seurakuntasaliin 90 henkeä. Kirkon osoite on Talvitie 26, 33900 Tampere. *Multisillan seurakuntakoti sijaitsee osoitteessa Multisillankatu 2, 33850 Tampere. Seurakuntasaliin mahtuu 70 henkeä. *Peltolammin seurakuntakeskus sijaitsee osoitteessa Tilkonmäenkatu 4, 33840 Tampere. Seurakuntakeskukseen mahtuu 220 henkeä, seurakuntasaliin 90. == Tietoa muualla == * Härmälän seurakunnan verkkosivut * Kuva Härmälän kirkosta == Lähteet == == Aiheesta muualla == *Panoraamakuvia Härmälän kirkolta - Virtuaalinen Tampereen kaupunkiopas: VirtualTampere.com Luokka:Tampereen entiset evankelis-luterilaiset seurakunnat
Malonidialdehydi

Malonidialdehydi eli malonialdehydi tai 1,3-propaanidialdehydi (C3H4O2) on aldehydi. Yhdistettä käytetään orgaanisessa synteesissä. Yhdistettä muodostuu eräiden tyydyttymättömien rasvahappojen hapettumisen seurauksena ja se on myrkyllinen yhdiste. ==Malonidialdehydin kemiaa== Malonidialdehydi esiintyy erityisesti kaasufaasissa enolimuodossa. Toinen karbonyyliryhmistä on enolisoitunut ja muodostaa vetysidoksen molekyylin aldehydiryhmän kanssa ja tämä stabiloi enolimuotoa. Malonidialdehydi on kemiallisesti reaktiivinen ja muodostaa helposti muun muassa polymeerejä.Vasu Nair, Crystal L O'Neill & Peng George Wang: Malondialdehyde, e-EROS Encyclopedia of Reagents for Organic Synthesis, John Wiley & Sons, New York, 2008 Teoksen verkkoversio Viitattu 12.10.2023 Malonialdehydiä käytetään orgaanisessa kemiassa muun muassa metiiniväriaineiden synteesissä.Horst Berneth : Methine Dyes and Pigments, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 14.10.2011 Se reagoi monille aldehydeille tyypillisesti ja muodostaa helposti esimerkiksi asetaaleja. Malonidialdehydi muodostetaan reaktioissa usein in situ sen bisdimetyyliasetaalista 1,1,3,3-tetrametoksipropaanista happohydrolyysin avulla ja muodostunut tuote puhdistetaan uudelleenkiteyttämällä etanolin ja veden seoksesta. Tässä tavassa on ongelmana se, että usein muodostuu myös muita tuotteita ja malonidialdehydin polymeerejä. Tämän vuoksi voidaan käyttää myös malonidialdehydin natriumsuolaa, joka on stabiilimpi. ==Biokemia== Malonialdehydiä muodostuu eliöissä lipidien hapettumisen tuloksena erityisesti tyydyttymättömistä rasvahapoista. Sen muodostuminen on voimakasta erityisesti alkoholimetabolian aikana. Yhdiste muodostaa additiotuotteita proteiinien aminohappojen ja nukleiinihappojen kanssa, mikä voi johtaa toimimattomiin proteiineihin ja geenimutaatioihin. Se reagoi erityisesti lysiinin, arginiinin ja seriinin sivuketjuihin. Malonidialdehydi voi vaurioittaa myös solukalvoja ja olla karsinogeeninen. Monet malonidialdehydin additiotuotteista ovat fluoresoivia. Malonidialdehydin ja tiobarbituurihapon muodostamaa fluoresoivaa yhdistettä käytetään merkkiaineena tutkittaessa solujen oksidatiivista stressiä. ==Lähteet== Luokka:Aldehydit
Thomas Kozhimala

Thomas Kozhimala (9. joulukuuta 1939 – 1. kesäkuuta 2005) oli intialainen roomalaiskatolinen piispa. Hänet vihittiin papiksi 17. lokakuuta 1970 ja nimitettiin Bhagalpurin hiippakunnan piispaksi 14. kesäkuuta 1996. Piispaksi vihkiminen seurasi 7. lokakuuta. Pääkonsekraattorina toimi Telesphore Placidus Toppo, jota avustivat Benedict John Osta ja Michael Minj.Catholic- Hierarchy.org: Bishop Thomas Kozhimala Kozhimala toimi hiippakuntansa johdossa, kunnes kuoli 65 vuoden iässä. == Lähteet == Luokka:Intialaiset katoliset piispat Luokka:Vuonna 1939 syntyneet Luokka:Vuonna 2005 kuolleet
Michael Minj

Michael Minj (8. lokakuuta 1932 – 15. marraskuuta 2004) oli intialainen roomalaiskatolinen piispa. Hänet vihittiin jesuiittojen papiksi 25. maaliskuuta 1965 ja nimitettiin Gumlan hiippakunnan piispaksi 28. toukokuuta 1993. Piispaksi vihkiminen seurasi 22. elokuuta. Pääkonsekraattorina toimi Telesphore Placidus Toppo, jota avustivat Victor Kindo ja Paschal Topno.Catholic-Hierarchy.org: Bishop Michael Minj, S.J. Minj toimi hiippakuntansa johdossa kuolemaansa saakka. == Lähteet == Luokka:Intialaiset katoliset piispat Luokka:Jesuiitat Luokka:Vuonna 1932 syntyneet Luokka:Vuonna 2004 kuolleet
Victor Kindo

Victor Kindo (12. toukokuuta 1947 – 12. kesäkuuta 2008) oli intialainen roomalaiskatolinen piispa. Hänet vihittiin papiksi 14. joulukuuta 1974 ja nimitettiin Raigarhin hiippakunnan piispaksi 25. marraskuuta 1985. Piispaksi vihkiminen seurasi 20. tammikuuta 1986. Pääkonsekraattorina toimi Eugene Louis D'Souza, jota avustivat Telesphore Placidus Toppo ja Philip Ekka.Catholic- Hierarchy.org: Bishop Victor Kindo 23\. maaliskuuta 2006 Kindo sai nimityksen Jashpurin hiippakunnan piispaksi, jonka virkaan hänet asetettiin 25. toukokuuta. Hän toimi hiippakunnan johdossa, kunnes kuoli 61-vuotiaana. == Lähteet == Luokka:Intialaiset katoliset piispat Luokka:Vuonna 1947 syntyneet Luokka:Vuonna 2008 kuolleet
Philip Ekka

Philip Ekka (22. heinäkuuta 1923 – 16. toukokuuta 1991) oli intialainen roomalaiskatolinen piispa. Hänet vihittiin jesuiittojen papiksi 10. elokuuta 1956 ja nimitettiin Ambikapurin hiippakunnan piispaksi 10. marraskuuta 1977. Piispaksi vihkiminen seurasi 26. helmikuuta 1978. Pääkonsekraattorina toimi Lawrence Trevor Picachy, jota avustivat Pius Kerketta ja Francis Ekka.Catholic-Hierarchy.org: Bishop Philip Ekka, S.J. 20\. lokakuuta 1984 Ekka sai nimityksen Raipurin hiippakunnan piispaksi, jona hän toimi, kunnes erosi tehtävistään 15. helmikuuta 1991. Hän kuoli kolme kuukautta eroamisensa jälkeen. == Lähteet == Luokka:Intialaiset katoliset piispat Luokka:Vuonna 1923 syntyneet Luokka:Vuonna 1991 kuolleet
Paul Toppo

Paul Toppo (s. 30. kesäkuuta 1957) on intialainen roomalaiskatolinen piispa. Hänet vihittiin papiksi Raigarhin hiippakuntaan 24. toukokuuta 1988 ja nimitettiin sen piispaksi 23. maaliskuuta 2006. Piispaksi vihkiminen seurasi 24. toukokuuta. Pääkonsekraattorina toimi Telesphore Placidus Toppo, jota avustivat Joseph Augustine Charanakunnel ja Paschal Topno.Catholic- Hierarchy.org: Bishop Paul Toppo == Lähteet == Luokka:Intialaiset katoliset piispat Luokka:Vuonna 1957 syntyneet Luokka:Elävät henkilöt
Paschal Topno

Paschal Topno (s. 15. kesäkuuta 1932) on intialainen roomalaiskatolinen arkkipiispa. Hänet vihittiin jesuiittojen papiksi 31. heinäkuuta 1965 ja nimitettiin Ambikapurin hiippakunnan piispaksi 28. lokakuuta 1985. Piispaksi vihkiminen seurasi 18. tammikuuta 1986. Pääkonsekraattorina toimi Eugene Louis D'Souza, jota avustivat Philip Ekka ja George Victor Saupin.Catholic- Hierarchy.org: Archbishop Paschal Topno, S.J. Topno sai 26. maaliskuuta 1994 nimityksen Bhopalin arkkipiispaksi, jona hän toimi, kunnes jäi eläkkeelle 75-vuotispäivänään 15. kesäkuuta 2007. == Lähteet == Luokka:Intialaiset katoliset arkkipiispat Luokka:Jesuiitat Luokka:Vuonna 1932 syntyneet Luokka:Elävät henkilöt
Patras Minj

Patras Minj (s. 23. joulukuuta 1944) on intialainen roomalaiskatolinen piispa. Hänet vihittiin jesuiittojen papiksi 30. huhtikuuta 1977 ja nimitettiin Ambikapurin hiippakunnan piispaksi 5. heinäkuuta 1996. Piispaksi vihkiminen seurasi 18. lokakuuta. Pääkonsekraattorina toimi Paschal Topno, jota avustivat Telesphore Placidus Toppo ja Théophane Matthew Thannickunnel.Catholic- Hierarchy.org: Bishop Patras Minj, S.J. == Lähteet == Luokka:Intialaiset katoliset piispat Luokka:Jesuiitat Luokka:Vuonna 1944 syntyneet Luokka:Elävät henkilöt
Minj

Minj on: * Minj, kaupunki Papua-Uudessa-Guineassa == Sukunimenä == * Michael Minj, intialainen piispa * Patras Minj, intialainen piispa Luokka:Sukunimet
Yleisluistelun Euroopan-mestaruuskilpailut 1909

Euroopan luistelumestaruudesta kilpailtiin Budapestissa 23.-24. tammikuuta 1909. Vain miehet kilpailivat. === Miesten yleismestaruus === Sija Kilpailija Maa 500 m # 1 500 m # 5 000 m # 10 000 m # Pisteet 1 Oscar Mathisen 45,6 1 2.29,9 1 8.59,5 2 19.12,0 2 6 2 Thomas Bohrer Itävalta 46,7 3 2.31,1 2 8.51,0 1 18.49,4 1 7 3 Moje Öholm 46,6 2 2.35,3 3 9.20,0 3 19.21,1 3 11 4 Sigurd Mathisen 47,8 4 2.37,1 4 9.20,6 4 20.07,5 4 16 \- Franz Schilling Itävalta 50,6 6 2.43,0 5 9.26,0 5 - - DNF \- Miltiades Manno 48,7 5 - - - - - - DNF == Lähteet == * 01.01.1909 Suomen Urheilulehti no 2 * http://www.speedskatingnews.info/?page_id=813&eventID;=631&gender;=m Luokka:Vuoden 1909 pikaluistelu Luokka:Pikaluistelun Euroopan- mestaruuskilpailut Luokka:Unkarin pikaluistelu Luokka:Budapestin urheilutapahtumat
Manuel C. Sobreviñas

Manuel C. Sobreviñas (7. huhtikuuta 1924 – 18. heinäkuuta 2020Bishop Manuel C. Sobreviñas) oli filippiiniläinen roomalaiskatolinen piispa. Hänet vihittiin papiksi 10. maaliskuuta 1955 ja nimitettiin Manilan arkkihiippakunnan vihkipiispaksi sekä Tulanan titulaaripiispaksi 7. huhtikuuta 1979. Piispaksi vihkiminen seurasi 25. toukokuuta. Pääkonsekraattorina toimi Jaime Lachica Sin, jota avustivat Amado Paulino y Hernandez ja Protacio G. Gungon. 25\. helmikuuta 1993 Sobreviñas sai nimityksen Imusin hiippakunnan piispaksi, jona hän toimi, kunnes jäi eläkkeelle 22. lokakuuta 2001. == Lähteet == Luokka:Filippiiniläiset papit Luokka:Katoliset piispat Luokka:Vuonna 1924 syntyneet Luokka:Vuonna 2020 kuolleet
Francisco Raúl Villalobos Padilla

Francisco Raúl Villalobos Padilla (1. helmikuuta 1921 Guadalajara – 3. helmikuuta 2022Catholic-Hierarchy.org: Bishop Francisco Raúl Villalobos Padilla) oli meksikolainen roomalaiskatolinen piispa. Hänet vihittiin papiksi 2. huhtikuuta 1949 ja nimitettiin Saltillon hiippakunnan vihkipiispaksi sekä Columnatan titulaaripiispaksi 4. toukokuuta 1971. Piispaksi vihkiminen seurasi 3. elokuuta. Pääkonsekraattorina toimi Luis Guízar y Barragán, jota avustivat José Salazar López ja Antonio Sahagún López. 4\. lokakuuta 1975 Villalobos Padilla sai nimityksen Saltillon piispaksi, jona hän toimi, kunnes jäi eläkkeelle 30. joulukuuta 1999. Villalobos Padilla saavutti sadan vuoden iän 1. helmikuuta 2021. == Lähteet == Luokka:Meksikolaiset papit Luokka:Katoliset piispat Luokka:Vuonna 1921 syntyneet Luokka:Vuonna 2022 kuolleet Luokka:Yli satavuotiaiksi eläneet meksikolaiset
Pohjolan prinsessa

Pohjolan prinsessa on Retropop-yhtyeen kappale ja toinen single albumilta Tämän hetken tähden. Yhtyeen omien sanojensa mukaan kappale on tehty Super Mario Bros -pelin inspiroimana.http://suosikki.fi/viihde/uutiset/suomalaisbandi-teki-biisin- super-marion-inspiroimana-kuuntele Single julkaistiin lokakuussa 2011. ==Kappaleet== # ==Musiikkivideo== Yhtye suunnitteli kappaleeseen jouluhenkisen musiikkivideon. Videossa Rp-tontut (Retropop-tontut) kaappaavat kaupan kassalla työskentelevän Sailan ja kuljettavat hänet Rp-pukin luokse, joka järjestää tontuilleen bileet. Video on kuvattu marraskuussa 2011 Narvassa, Vesilahdessa ja Lempäälässä. Videon ohjasi Tommi Ojala. ==Kokoonpano== *Saila Ojala — laulu *Tommi Ojala — syntikat, ohjelmointi *Mika Ojalehto — rummut *Olli Räsänen — kitara ==Lähteet== Luokka:Vuoden 2011 kappaleet Luokka:Retropopin kappaleet
Cristóbal de Olid

Cristóbal de Olid (1487 – 1524) oli espanjalainen seikkailija, konkistadori ja kapinallinen, joka oli mukana valloittamassa Meksikoa ja Hondurasia. Olid syntyi Zaragozassa ja kasvoi Kuuban kuvernöörin Diego Velázquez de Cuéllarin taloudessa. Velázquez lähetti 1518 Olidin vapauttamaan Juan de Grijalvan, mutta hurrikaani tuhosi Olidin laivan ja hän joutui palaamaan Kuubaan. Olid lähti tammikuussa 1519 Hernán Cortésin laivueessa valtaamaan Meksikoa. Hän osallistui Otumban taisteluun ja taraskeja vastaan suunnattuun kampanjaan. Olid johti espanjalaisia ja joukkoa tlaxcalteekkiliittolaisia Jaliscon ja Coliman valtauksessa. Cortés asetti 1523 Olidin Hondurasin valtauksen johtajaksi. Havannassa Olid julistautui itsenäiseksi Espanjasta ja lähti valloittamaan Hondurasia itsenäisesti. Hän perusti Hondurasiin Triunfo de la Cruzin siirtokunnan. Cortésin kuultua Olidin kapinasta hän lähetti Francisco de las Casasin hoitamaan tilanteen. Vaikka Las Casas menetti monia aluksia myrskyssä, hän onnistui kukistamaan Olidin, jonka kuolemasta on kuitenkin kaksi tarinaa. Bernal Díaz del Castillon mukaan Las Casas mestasi hänet, ja Antonio de Herrera y Tordesillas kirjoittaa Olidin omien sotilaiden kapinoineen ja lopulta tappaneen hänet. == Lähteet == Luokka:Espanjalaiset tutkimusmatkailijat ja konkistadorit Luokka:Vuonna 1487 syntyneet Luokka:Vuonna 1524 kuolleet
Vaihtelevaa ihmisyyttä

Vaihtelevaa ihmisyyttä on rap-artisti Niko Toiskallion Chydeone -nimellä julkaistu omakustannealbumi. Se julkaistiin vuonna 2003. == Kappaleet == # # # # # # # # # # # # # # == Biitit == * Hopee: 1, 2, 4, 5, 9, 11, 12 * Aksim: 4 * Jesus: 6, 10 * Setä Tamu: 7 * Juhani: 8 * Nopsajalka: 14 == Lähteet == Luokka:Niko Toiskallion albumit Luokka:Aksimin tuottamat albumit Luokka:Vuoden 2003 albumit
Walking on a Rainbow

Walking on a Rainbow on Blue Systemin ensimmäinen albumi vuodelta 1987. Se sisältää Blue Systemin ensimmäisen singlen, Sorry Little Sarah, joka ei noussut listaykköseksi, mutta kärkikymmenikköön kylläkin. Single oli Dieterin ensimmäinen samba-tyyppinen julkaisu, ja sen synnystä hän kertoi seuraavaa: "Modern Talkingin jälkeen mietin kauan mitä voisin tehdä seuraavaksi. Meillä ei koskaan ollut samba-hittiä Saksassa, joten samba-kappaleen tekeminen oli minulle iso haaste".http://moderntalking.tvheaven.com/search.htm == Kappaleet == Kaikki kappaleet kirjoittanut Dieter Bohlen. # "Gangster Love" – 4:24 # "Sorry Little Sarah" – 5:12 # "She's a Lady" – 4:59 # "Voodoo Nights" – 3:23 # "Love Me More" – 4:57 # "Emanuelle" – 4:19 # "Big Boys Don't Cry" – 5:05 # "G.T.O." – 3:28 == Lähteet == Luokka:Vuoden 1987 albumit Luokka:Blue Systemin albumit
Kuilun partaalla (albumi)

Kuilun partaalla on rap-artisti Niko Toiskallion Chydeone -nimellä julkaistu studioalbumi. Se julkaistiin Monsp Recordsin kautta 16. marraskuuta 2011. Albumin kappaleesta "Suthrn Cumfrtt (Lasin läpi)" julkaistiin musiikkivideo marraskuussa 2011. == Kappaleet == # (mukana DJ Oddjob) # (mukana Jussi Kuoma, Haamu & DJ Beha) # # # # (mukana Lempi-Joe, K!rby, Klaus Kustaa & Way BeLow) # # # # # # (mukana Lempi-Joe) # == Biitit == * Ollimaine Jäbä: 1 * Murkkumies: 2, 3, 8 * Riku Rietas: 4, 7 * Misha: 5, 11 * Hemu Gomez: 6 * Laiska Leppone: 9 * MNSTRMKK: 10, 13 * Lempi-Joe: 12 == Arvostelut == * Redrum-187: Albumin arvostelu Redrum-187 -sivustolla * Soundi: Soundi * Tuoreet Platat: Albumin arvostelu Tuoreet Platat -sivustolla == Lähteet == Luokka:Niko Toiskallion albumit Luokka:Vuoden 2011 albumit
Magnetoreologinen vaimennin

Magnetoreologinen vaimennin on värähtelyn- tai iskunvaimennin, jonka toiminta perustuu magnetoreologisen nesteen ominaisuuksien muuttamiseen. Vaimentimen sisältämän nesteen käyttäytymistä ohjataan magneettikentällä. Kyseinen magneettikenttä synnytetään yleensä sähkömagneetilla. Tällaisella vaimentimella on useita käyttötarkoituksia. Niistä tunnetuin on ajoneuvon iskunvaimennin, joka reagoi tien muotoihin. Muotoja havainnoivat anturit, jotka välittävät tiedon vaimenninta ohjaavalle digitaaliselle signaaliprosessorille. == Tyyppejä == * Yksiputkinen * Kaksiputkinen * Kaksipäinen == Ajoneuvot == Magnetoreologisia vaimenninjärjestelmiä on saatavilla OEM-valmistajilta useille ajoneuvoille, joita ovat muun muassa Audi TT ja R8, Cadillac DTS, XLR ja SRX, Chevrolet Corvette sekä Ferrari 599GTB. Nämä järjestelmät on tuottanut alun perin Delphi Automotive-yhtiö, mutta nykyään niitä valmistaa BeijingWest Industries Group tuotenimellä MagneRide. Vaimentimia on käytetty myös sotilasajoneuvoissa, kuten MillenWorks Light Utility Vehicle:ssa. MillenWorks on asentanut magnetoreologisen vaimentimen muun muassa Yhdysvaltain armeijan Humvee-ajoneuvoon testausmielessä. == Ohjaus == Magnetoreologista vaimenninta ohjataan tarkoitukseen suunnitellulla algoritmilla. Vaihtoehtoja on useita, kuten skyhook-, ja groundhook- algoritmit. Niiden idea on säätää vaimentimen magnetoreologisen nesteen jäykkyyttä sähkövirran luomalla magneettikentällä. Magnetoreologinen neste on useimmiten öljyä, jossa on pieniä metallihiukkasia. Kun neste tuodaan magneettikenttään, hiukkaset järjestyvät kentän kenttäviivojen mukaisesti ja jäykistävät nesteen. Kun neste vaimentimen sisällä jäykistyy oikeaan aikaan, vaimentimen ominaisuudet muuttuvat, millä saavutetaan merkittävää hyötyä iskun tai värähtelyn vaimentamisessa. == Katso myös == * Reologia == Aiheesta muualla == * Magnetorheological Damper Laboratory * Lehdistötiedote: Audi R8 Features Delphi's Revolutionary MagneRide Semi-Active Suspension * MillenWorks Active Damper Suspension System *James Poynor: Innovative Designs for Magneto- Rheological Dampers, Advanced Vehicle Dynamics Laboratory Virginia Polytechnic Institute and State University (pdf) Luokka:Autotekniikka
Ari Piispa

Ari Tapio Piispa (s. 13. maaliskuuta 1951 Mikkeli) on suomalainen näyttelijä. Hän on ollut kiinnitettynä Turun kaupunginteatterissa vuodesta 2005. Erityisesti hänet tunnetaan lukuisista teatterirooleistaan. Piispa opiskeli Suomen teatterikoulussa vuosina 1973–1977. Hän sai jo opiskeluaikanaan kiinnityksen Kajaanin kaupunginteatteriin (vuonna 1972), mutta työskenteli siellä vain vuoden. Valmistauduttuaan näyttelijäksi hän on ollut kiinnitettynä monissa teattereissa. Hän on myös näytellyt elokuvissa sekä televisiosarjoissa. Ensimmäisen kerran hänet nähtiin televisiossa vuonna 1969. ==Filmografia== ===Elokuvat=== Vuosi Elokuva / TV-elokuva / Lyhytelokuva Rooli 1969 Ampumarata 1970 Olen unessa useasti Pilvilinna Keijo Kaltola 1977 Kevään herääminen pastori 1978 Nuorallatanssijan kuolema eli kuinka Pete Q sai siivet Willehart Watussi 1979 Pietarin miilu munansyöjä 1981 Kauhea murhamies Lalli jälkiviisas keihäsmies Sadeaika poliitikko Kiljusen herrasväki puheenjohtaja Häyrinen Pölhölä kyläläinen 1982 Vangittu tuli Arvottomat Vasili 1983 Yön sankari 1994 Kuuma liekki eli erään murhapolton tarina 1995 Saapasmaani 1998 Maisteri Kutvonen 1999 Silmä silmästä Kai-Petteri Korppi 2012 Vares – Kaidan tien kulkijat nimismies Toivonen ===Tv-sarjat=== Vuosi Tv-sarja Rooli 1979 Vonkalat 1979, 1980 Teatterituokio Tapani Ahmanaho / mies iltamatalon pihalla 1982 Presidentti Nikita Hruštšov 2000 Trasselirakastaja putkimies Siperian Nero! Veikko Raavas 2011 Enon opetukset Tauno / Suku 2017 Rakkaus ja laki taksikuski 2020 Kaikki synnit nimismies Kaarlo Ahola ==Teattereikiinnitykset== * Kajaanin kaupunginteatteri 1972–1973 * Vaasan kaupunginteatteri 1977–1979 * Ryhmäteatteri 1979–1984 * Oulun kaupunginteatteri 1984–2005 * Turun kaupunginteatteri 2005– ==Lähteet== * http://www.turku.fi/public/default.aspx?contentid=17794 * http://www.imdb.com/name/nm0683171/ * https://www.elonet.fi/fi/henkilo/243418 === Viitteet=== ==Aiheesta muualla== * * Luokka:Suomalaiset näyttelijät Luokka:Vuonna 1951 syntyneet Luokka:Elävät henkilöt
Vincenzo Apicella

Vincenzo Apicella (s. 22. tammikuuta 1947 Napoli) on italialainen roomalaiskatolinen piispa. Hänet vihki papiksi Rooman hiippakuntaan Ugo Poletti 25. maaliskuuta 1972. Hän sai 19. heinäkuuta 1996 nimitykset Rooman vihkipiispaksi ja Ierafin titulaaripiispaksi. Apicellan konsekroi Cesare Nosiglian ja Diego Natale Bonan avustama Camillo Ruini 14. syyskuuta 1996.Catholic-Hierarchy.org: Bishop Vincenzo Apicella 28\. tammikuuta 2006 Apicella sai nimityksen Velletri-Segnin hiippakunnan piispaksi. == Lähteet == Luokka:Italialaiset piispat Luokka:Katoliset piispat Luokka:Vuonna 1947 syntyneet Luokka:Elävät henkilöt
Tuomas Martikainen

Tuomas Antti Kristian Martikainen (s. 1971Suomen valtiokalenteri 2020, s. 699. Helsinki 2020. ISBN 978-952-14-4079-3) on suomalainen uskontotieteilijä ja Svenska social- och kommunalhögskolanin rehtori. Martikainen valmistui filosofian maisteriksi Turun yliopistosta vuonna 1996 ja filosofian tohtoriksi vuonna 2004 Åbo Akademista. Hän on toiminut uskontotieteen dosenttina Helsingin yliopistossa vuodesta 2009. Vuosina 2015–2020 hän työskenteli Siirtolaisuusinstituutin johtajana ja sen jälkeen yliopistonlehtorina Itä- Suomen yliopistossa.Svartström, Anna: Soc & kom får ny rektor: Styrelsen valde Tuomas Martikainen. Hufvudstadsbladet 8.12.2022. Vuoden 2023 alusta hän on toiminut Svenska social- och kommunalhögskolanin rehtorina. Tuomas Martikaisen isä Jouko N. Martikainen on kirkkohistorian professori.Suomen teologit – Finlands teologer 2010, s. 622. Suomen kirkon pappisliitto, Helsinki 2010. ISBN 978-952-92-7591-5 == Julkaisuja == * 1996: Moniarvoinen Turku: Käsikirja uskonollisista, maailmankatsomuksellisista ja etnisistä yhteisöistä. Religionsvetenskapliga skrifter 32. Åbo: Åbo Akademi. * 2004: Immigrant Religions in Local Society: Historical and Contemporary Perspectives in the City of Turku. Diss. Åbo: Åbo Akademi University Press. * 2006: Ego sum qui sum: Festskrift till Jouko Martikainen – Jouko Martikaisen juhlakirja – Festschrift fuer Jouko Martikainen. Studier i systematisk teologi vid Åbo Akademi nr 29. Åbo: Åbo Akademi. (Redigerad av – Toimittanut – Herausgegen von Tuomas Martikainen.) * 2006: Ylirajainen kulttuuri: Etnisyys Suomessa 2000-luvulla. Helsinki: SKS. (Toimite.) * 2007: Women from the Indian Subcontinent in Finland: Patterns of Integration, Family Life, Employment and Transnationalism among Marriage Migrants. Helsinki: Väestöliitto, Väestöntutkimuslaitos. (Tuomas Martikainen & Lalita Gola.) * 2007: Maahanmuuttajanaiset: Kotoutuminen, perhe ja työ. Helsinki: Väestöliitto, Väestöntutkimuslaitos. (Toimittaneet Tuomas Martikainen & Marja Tiilikainen.) * 2008: Islam Suomessa: Muslimit arjessa, mediassa ja yhteiskunnassa. Helsinki: SKS. (Toimittaneet Tuomas Martikainen, Tuula Sakaranaho & Marko Juntunen.) * 2010: Maahanmuutto ja sukupolvet. Helsinki: SKS. (Toimittaneet Tuomas Martikainen & Lotta Haikkola) * 2010: Religions återkomst: Brytningspunkter i kyrkan, religionen och kulturen – Uskonnon ylösnousemus: Kirkon uskonnon ja kulttuurin murros. Magma-studie 4. Helsingfors: Magma. (Toimittaneet Tuomas Martikainen & Ville Jalovaara.) * * 2011: Mitä muslimit tarkoittavat? Keskustelua islamilaisista virtauksista Suomessa ja Euroopassa. Turku: Savukeidas. (Toimittaneet Tuomas Martikainen & Tuula Sakaranaho.) ==Viitteet== Luokka:Suomalaiset tietokirjailijat Luokka:Vuonna 1971 syntyneet Luokka:Elävät henkilöt Luokka:Suomalaiset uskontotieteilijät Luokka:Islamin tutkijat
Viktor Abakumov

Viktor Semjonovitš Abakumov (; 24. huhtikuuta (J: 11. huhtikuuta) 1908 Moskova – 19. joulukuuta 1954 Leningrad) oli Neuvostoliiton valtiollisen turvallisuuden ministeri vuosina 1946–1951. Viktor Abakumov syntyi työläisperheeseen ja kävi neljä luokkaa koulua. Vuosina 1921–1923 hän palveli puna-armeijassa ja työskenteli sen jälkeen pakkaajana, vartijana ja varastomiehenä. Vuonna 1930 Abakumov hyväksyttiin NKP(b):n jäseneksi, minkä jälkeen hän toimi komsomolin virkailijana. Vuonna 1932 Abakumov siirrettiin OGPU:n palvelukseen. Lavrenti Berijan noustua Neuvostoliiton sisäasiain kansankomissariaatin johtoon hänet nimitettiin NKVD:n Rostovin alueen päälliköksi. Stalinin vainojen aikana hän tuli tunnetuksi julmuudestaan. Helmikuussa 1941 Abakumov nimitettiin sisäasiain kansankomissaarin varamieheksi. Saksan hyökättyä Neuvostoliittoon hänestä tuli armeijan vastavakoilun päällikkö. Toukokuussa 1946 hänet nimitettiin Neuvostoliiton valtiollisen turvallisuuden ministeriksi. Vuosina 1950–1951 Abakumov oli mukana järjestämässä niin sanottua ”Leningradin juttua”. Samaan aikaan hänestä muodostui yksi Berijan tärkeimmistä kilpailijoista. Hänet erotettiin ja pidätettiin heinäkuussa 1951 niin sanotun "lääkärien jutun" yhteydessä. Juutalaisen antifasistisen komitean tuhoamiseen osallistunutta entistä turvallisuusministeriä syytettiin nyt neuvostovastaisesta sionistisesta salaliitosta. Stalinin kuoleman ja Berijan teloituksen jälkeen Abakumov pidettiin edelleen vangittuna. Joulukuussa 1954 hänet tuomittiin kuolemaan ja teloitettiin syytettynä Leningradin jutun väärentämisestä. ==Lähteet== Luokka:Neuvostoliittolaiset ministerit Luokka:Vuonna 1908 syntyneet Luokka:Vuonna 1954 kuolleet
Pedro Bantigue y Natividad

Pedro Bantigue y Natividad (31. tammikuuta 1920 – 20. marraskuuta 2012)The Roman Catholic Diocese of San Pablo: Most Rev. Pedro N. Bantigue, D.D. oli filippiiniläinen roomalaiskatolinen piispa. Hänet vihittiin papiksi Manilan arkkihiippakuntaan 31. toukokuuta 1945 ja nimitettiin Manilan vihkipiispaksi sekä Catulan titulaaripiispaksi 29. toukokuuta 1961. Piispaksi vihkiminen seurasi 25. heinäkuuta. Pääkonsekraattorina toimi Rufino Jiao Santos, jota avustivat Juan Bautista Velasco Díaz ja Wilhelm Josef Duschak.Catholic- Hierarchy.org: Bishop Pedro Bantigue y Natividad Bantigue y Natividad sai 26. tammikuuta 1967 nimityksen San Pablon hiippakunnan piispaksi, ja hänet asetettiin tähän virkaan 18. huhtikuuta. Hän osallistui Vatikaanin toiseen kirkolliskokoukseen. Hän jäi eläkkeelle 12. heinäkuuta 1995. == Lähteet == Luokka:Filippiiniläiset papit Luokka:Katoliset piispat Luokka:Vuonna 1920 syntyneet Luokka:Vuonna 2012 kuolleet
Mario Rizzi

Mario Rizzi (3. maaliskuuta 1926 – 13. huhtikuuta 2012) oli italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 3. lokakuuta 1948 ja nimitettiin Balneoregiumin titulaariarkkipiispaksi sekä apostoliseksi nuntiukseksi Bulgariaan 28. helmikuuta 1991. Rizzin konsekroi piispaksi Metodi Dimitrov Stratievin ja Benito Cocchin avustama Angelo Sodano 20. huhtikuuta 1991.Catholic- Hierarchy.org: Archbishop Mario Rizzi Rizzi erosi apostolisen nuntiuksen tehtävistä vuonna 1996. == Lähteet == Luokka:Italialaiset piispat Luokka:Katoliset arkkipiispat Luokka:Pyhän istuimen diplomaatit Luokka:Vuonna 1926 syntyneet Luokka:Vuonna 2012 kuolleet
Köln (1928)

Köln oli Saksan laivaston Königsberg-luokan risteilijä toisessa maailmansodassa. == Valmistus == Risteilijä D (Arconan korvaava alus) tilattiin Marinewerft Wilhelmshavenilta, missä köli laskettiin 7. elokuuta 1926 telakkanumerolla 116. Alus laskettiin vesille 23. toukokuuta 1928. Aluksen vesillelaskupuheen piti Kölnin pormestari Konrad Adenauer. Aluksen kummina oli ensimmäisessä maailmansodassa 1914 tuhoutuneen risteilijä SMS Cölnin päällikön Meidingerin leski. Vaikea taloudellinen tilanne hidasti aluksen valmistumista, ja se valmistui vasta vuoden 1929 lopulla. Aluksen päällikkö Ludwig von Schröder otti sen palvelukseen 15. tammikuuta 1930. Miehistöksi siirrettiin käytöstä poistuvan risteilijä Amazonen miehistö. Palvelukseenottoseremonian kunniavieraana oli SMS Kölnin ainoa eloonjäänyt, lämmittäjä Neumann.Koop, Gerhard & Schmolke, Klaus-Peter s. 125 == Palvelus == Alus aloitti 4. helmikuuta koeajot Jaden suistossa. Huhtikuun alussa kontra- amiraali Walter Gladisch tarkasti aluksen merikelpoisuuden. Itämerellä tehdyissä suorituskykytesteissä alus saavutti 25. huhtikuuta 32,5 solmun nopeuden. Koulutus kulminoitui 28. lokakuuta alkaneella Atlantin purjehduksen koeammunnoissa ja kestävyyskokeissa. Alus vieraili risteilyn aikana Las Palmasissa, Kap Verdellä ja Tenerifalla yhdessä Karlsruhen kanssa. Vigosta alus aloitti paluumatkan ja se saapui Wilhelmshaveniin 5. marraskuuta. Matkalla kerättyjen kokemusten perusteella aluksella tehtiin muutoksia kuten lisättiin varastot taaempien kansirakenteiden etuosaan ja savuhormien väliin sekä korvattiin 8,8 cm yksiputkinen ilmatorjuntatykki kaksiputkisella. Samalla taaempien kansirakenteiden katolle asennettiin ilmatorjunnan tulenjohtojärjestelmä. Alus osallistui 20. kesäkuuta 1931 laivastokatselmukseen, joka pidettiin taskutaistelulaiva Deutschlandin vesillelaskutilaisuuden yhteydessä. Paikalle saapuneen presidentti Hindenburgin kunniaksi laivasto ampui 21 kunnialaukausta. Alus lähti 24. kesäkuuta Norjaan ja se osallistui laivaston sotaharjoituksiin 29. kesäkuuta - 3. heinäkuuta sekä 2.-11. syyskuuta. Aluksen pitkä masto lyhennettiin ja sille asennettiin laajempi tila viestilaitteille, mikä korvattiin myöhemmin esikunnan vaatimilla tiloilla sillan etuosassa. Wilhelmshavenia pommitettiin 30. maaliskuuta 1945, jolloin Köln vajosi telakka-altaaseen. Hylky poistettiin palveluksesta 5. huhtikuuta 1945. Risteilijän B- ja C-tornin ollessa vedenpinnan yläpuolella niitä käytettiin puna-armeijan panssarivaunujen torjuntaan. Saksan antauduttua alus romutettiin osittain ja loput 1956 telakan kunnostuksen yhteydessä.Koop, Gerhard & Schmolke, Klaus-Peter s. 129 == Lähteet == * * === Viitteet === Luokka:Königsberg-luokan risteilijät (1927) Luokka:Saksalaiset toisen maailmansodan risteilijät
Vain promootiokäyttöön

Vain promootiokäyttöön on Huge L:n ja Moden muodostaman UG/OD -rap-duon 12. lokakuuta 2011 julkaistu albumi. Albumin kappaleista "TBA", "R.O.T.S.I", "UG/OD" sekä "Talla pohjas" on kuvattu musiikkivideot. Albumi debytoi Suomen virallisen listan sijalla 41 (42/2011). == Kappaleet == # # # # # # # # # # # # # # == Arvostelut == * Noise.fi: Noise.fi * Redrum-187: Redrum-187 * Tuoreet Platat: Tuoreet Platat == Lähteet == Luokka:UG/OD:n albumit Luokka:Huge L:n tuottamat albumit Luokka:Vuoden 2011 albumit
Ne geenit! Ne geenit!

Ne geenit! Ne geenit! on Petter Portinin kirja perinnöllisyystieteestä vuodelta 2006. Teoksen julkaisi Kirja-Aurora. == Lähteet == == Aiheesta muualla == * Jussi Tammisola: Ne pelottavat geenit. Helsingin sanomat 23.1.2007. Luokka:Suomalaiset biologian tietokirjat Luokka:Vuoden 2006 kirjat
Rodolfo Valenzuela Núñez

Rodolfo Valenzuela Núñez (s. 26. kesäkuuta 1954) on guatemalalainen roomalaiskatolinen piispa. Hänet vihittiin papiksi 28. kesäkuuta 1980 ja nimitettiin Verapazin hiippakunnan koadjuuttoripiispaksi 19. helmikuuta 1997. Piispaksi vihkiminen seurasi 7. lokakuuta. Pääkonsekraattorina toimi Gerardo Humberto Flores Reyes, jota avustivat Giovanni Battista Morandini ja Victor Hugo Martínez Contreras.Catholic-Hierarchy.org: Bishop Rodolfo Valenzuela Núñez 22\. helmikuuta 2001 Valenzuela Núñezista tuli Verapazin piispa. == Lähteet == Luokka:Guatemalalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Tuhkapaljakkayökkönen

Tuhkapaljakkayökkönen (Xestia quieta) on pieni ja kirjava tunturiseutujen perhoslaji ja yksi Suomen kansainvälisistä vastuulajeistahttp://www.ymparisto.fi/default.asp?node=9838&lan;=fi. == Koko ja ulkonäkö == Tuhkapaljakkayökkönen on leveäsiipinen ja hoikkaruumiinen perhonen. Etusiivet ovat pohjaväriltään vaaleanharmaat tai kellertävät ja etenkin leveiden mustien poikkiviirujen ansiosta selvästi mustankirjavat. Rengas ja munuaistäplä ovat pohjavärin väriset, erottuvat hyvin, ja ulompi poikkiviiru tekee munuaistäplän kohdalla mutkan sitä kohti. Siiven ulkoreunassa on musta juova. Joskus tavataan kokonaan tummia yksilöitä. Takasiivet ovat vaaleanruskeat, mutta niiden reunus, keskitäplä ja kaariviiva selvästi muuta siipeä tummemmat. Siipiä reunustavat ripset ovat vaaleat, etusiivessä siipisuonten kohdalta tummat. Siipiväli on 25-29 mm.http://www2.nrm.se/en/svenska_fjarilar/x/xestia_quieta.htmlMikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3http://www.artfakta.se/Artfaktablad/Xestia_Quieta_216246.pdf == Levinneisyys ja lentoaika == Laji on levinneisyydeltään holarktinen, ja sen elinalue ulottuu Skandinaviasta Venäjän pohjoisosien poikki Pohjois-Amerikan arktisille alueille. Se on kuitenkin koko elinalueellaan esiintymisessään varsin paikallinen. Suomessa tuhkapaljakkayökköstä tavataan harvinaisena Utsjoen tuntureilla. Sitä on myös tavattu aikaisemmin Enontekiön puolella. Perhonen lentää heinäkuussa, pääasiassa sen alkupuolella.http://www.insects.fi/Lepidoptera/Noctuidae/Xestia/quieta/Xestia%20quieta.htm == Elinympäristö ja elintavat == Tuhkapaljakkayökköstä tavataan tunturipaljakalla vain paikoittaisina esiintyminä. Yksilöt lentävät maastossa lyhyitä pyrähdyksiä ja ovat aktiivisia päivällä auringon paisteessa. Häirittynä perhonen lähtee helposti lentoon ja voi paeta nopeasti heittäytymällä tuulen mukaan. Sitä tavataan hyvin harvoin kukilta. Kehitys aikuiseksi perhoseksi kestää kaksi vuotta. == Ravintokasvi == Toukan ravintokasvi on variksenmarja (Empetrum nigrum), mahdollisesti jotkin muutkin matalat kasvit. == Lähteet == == Aiheesta muualla == * lepidoptera.pl * Noctuoidea of Canada * BugGuide.net * Bestimmungshilfe des Lepiforums Luokka:Maayökköset
Jorge Scarso

Jorge Scarso (13. elokuuta 1916 Modica – 28. lokakuuta 2015) oli italialaissyntyinen Brasiliassa toiminut roomalaiskatolinen piispa. Hänet vihittiin kapusiinien papiksi 28. kesäkuuta 1942 ja nimitettiin Patos de Minasin hiippakunnan vihkipiispaksi sekä Gemellae in Numidian titulaaripiispaksi 29. marraskuuta 1967. Piispaksi vihkiminen seurasi 25. maaliskuuta 1968. Pääkonsekraattorina toimi Sebastiano Baggio, jota avustivat José Maria Pires ja José André Coimbra.Catholic-Hierarchy.org: Bishop Jorge Scarso Scarso sai 28. joulukuuta 1968 nimityksen Patos de Minasin piispaksi, jona hän toimi, kunnes jäi eläkkeelle 8. tammikuuta 1992. == Lähteet == Luokka:Italialaiset piispat Luokka:Brasilialaiset papit Luokka:Katoliset piispat Luokka:Vuonna 1916 syntyneet Luokka:Vuonna 2015 kuolleet
Honey 2

Honey 2 on jatko-osa vuoden 2003 elokuvalle Honey. Pääosissa näyttelevät muun muassa Katerina Graham ja Audrina Patridge. Elokuva julkaistiin vuonna 2011. == Lähteet == * Viitattu 10.11.2014. ==Aiheesta muualla== * Luokka:Vuoden 2011 yhdysvaltalaiset elokuvat Luokka:Bille Woodruffin ohjaamat elokuvat
Marjut Lindberg

Marjut Lindberg (s. 1951) on suomalainen toimittaja, joka on työskennellyt vuodesta 2005 Helsingin Sanomien pääkirjoitustoimittajana. Helsingin Sanomien palveluksessa hän on ollut vuodesta 1975. Sosiaali- ja terveysturvan keskusliitto (STKL) on myöntänyt Lindbergille vuonna 2008 Sosiaaliturvan tunnustuspalkinnon sosiaalisten ongelmien esiinnostamisesta julkisessa keskustelussa.Sosiaali- ja terveysturvan keskusliiton tiedote 16.4.2008 Viitattu 14.10.2011. == Tunnustukset == * Bonnierin vuoden juttu 2004, ”547 hoitajaa”, Helsingin Sanomat (12.12.2004) ==Lähteet== Luokka:Suomalaiset toimittajat Luokka:Vuonna 1951 syntyneet Luokka:Elävät henkilöt
Sotilaspoika

Sotilaspoika voi tarkoittaa ainakin seuraavia: *sotilaspoika, entisajan armeijoissa miespuolinen lapsisotilas *Sotilaspoika, yksi J. L. Runebergin Vänrikki Stoolin tarinoiden runoista, josta Fredrik Pacius on säveltänyt myös tunnetun laulun *Sotilaspoika, Dalton Trumbon vuonna 1938 kirjoittama sodanvastainen romaani *Sotilaspoika, Trumbon romaaninsa pohjalta ohjaama elokuva vuodelta 1971 *Sotilaspojat, Suomessa sota-aikana toiminut alaikäisten poikien maanpuolustusjärjestö.
Mahtava kansan sali

Mahtava kansan sali () on Kiinan kansantasavallan parlamenttitalo, jossa kokoontuu säännöllisesti Kiinan kommunistinen puolue. Rakennus sijaitsee Taivaallisen rauhan aukion vieressä Pekingissä. Rakennus valmistui vuonna 1959. Mahtavan kansan salin on suunnitellut kiinalainen arkkitehti Zhang Bo. Rakennus edustaa tyyliltään sosialistista realismia. == Lähteet == == Aiheesta muualla == Luokka:Pekingin rakennukset ja rakennelmat Luokka:Parlamenttitalot
Paimentolaisten uskonnosta kirkkolaitokseksi

Paimentolaisten uskonnosta kirkkolaitokseksi on Raija Sollamon toimittama artikkelikokoelma vuodelta 1991. == Lähteet == == Aiheesta muualla == * Martti Mäkisalo: Jumala, joka on luultua nuorempi. Helsingin Sanomat 12.11.1991. Luokka:Kirjat kristinuskosta Luokka:Kirjat Raamatusta Luokka:Suomalaiset tietokirjat Luokka:Vuoden 1991 kirjat
Aasian Formula BMW -kausi 2010

Aasian Formula BMW -kausi 2010 oli Formula BMW Pacific -sarjan kolmas ja viimeinen kausi. Sarja tunnettiin vuodesta 2011 eteenpäin nimellä JK Racing Asia Series. Kausi alkoi Malesian Kuala Lumpurista ja päättyi Macaossa Guia Circuitin radalla. Sarjan mestaruuden voitti Singaporen lisenssillä ajanut brittiläinen Richard Bradley. Toiseksi sijoittui kolumbialainen Óscar Tunjo ja kolmanneksi australialainen Jordan Oon. ==Tallit ja kuljettajat== *R = Sarjan tulokas kaudella 2010 *Kursivoitu tarkoittaa vierailevaa kuljettajaa, joka ei ollut oikeutettu saamaan pisteitä Talli Nr. Kuljettaja Lisenssi Status Kisat Motaworld Racing 2 James Birch R 1-2, 4 Motaworld Racing 3 Axcil Jefferies 1-2 Motaworld Racing 4 Dylan Young R 1, 4 Motaworld Racing 6 Hannes van Asseldonk R 1 Motaworld Racing 15 Sazlan Sirajudin 2 Atlantic Racing Team 2 James Birch R 3, 5 Atlantic Racing Team 10 Jesse Dixon R Kaikki Atlantic Racing Team 20 Yannick Mettler 2 Atlantic Racing Team 23 Jimmy Antunes 5-6 Atlantic Racing Team 27 William Cheung 6 Asia Racing Team 5 Suriya Balakerisnan 1-2 Asia Racing Team 21 Ryo Hirakawa 5-6 Asia Racing Team 22 Yuichi Nakayama 5-6 Asia Racing Team 25 Li Zhi Cong 6 Asia Racing Team 26 Paul Lau 4 Eurasia Motorsport 7 Nabil Jeffri R Kaikki Eurasia Motorsport 45 Duvashen Padayachee R Kaikki Eurasia Motorsport 55 Kotaro Sakurai R Kaikki Eurasia Motorsport 69 Richard Bradley R Kaikki Meritus 8 Dustin Sofyan 1-2 Meritus 8 Andrei Khrapov 4, 6 Meritus 38 Pasin Lathouras R Kaikki Meritus 78 Afig Ikhwan R 1-5 Meritus 88 Óscar Andrés Tunjo R Kaikki E-Rain Racing 9 Tom Mun Kaikki E-Rain Racing 66 Jordan Oon R Kaikki E-Rain Racing 77 Fahmi Ilyas R 1 EuroInternational 11 Daniil Kvjat R 1-2, 4 EuroInternational 11 Tom Blomqvist R 6 EuroInternational 12 Carlos Sainz Jr. R 1-2, 4, 6 EuroInternational 14 Michael Lewis R 1-2 EuroInternational 14 Dustin Sofyan 4-6 EuroInternational 15 Tomoki Nojiri R 6 Petronas Mofaz Racing 16 Calvin Wong Kaikki Petronas Mofaz Racing 17 Ryan Ritchie R Kaikki Petronas Mofaz Racing 18 Natasha Seatter R Kaikki Petronas Mofaz Racing 19 Amirrul Khirudin R Kaikki Champ Motorsport 68 Ivo Yiu 6 Champ Motorsport 73 Wai Kai Un 6 Champ Motorsport 83 Jim Ka To 6 Mango Asia 75 Chang Mun Shien R 1 IM Racing 75 Chang Mun Shien R 2-6 ==Lähteet== Luokka:JK Racing Asia Series Luokka:Vuoden 2010 moottoriurheilu